Matias de Albuquerque, Grafo de Alegrete

**Matias de ALBUQUERQUE, Grafo de Alegrete** estis militisto kaj kolonia administranto en Brazilo.

## Biografio 
Li estis kromnomita "Heroo de la Du Kontinentoj" pro sia agado, komenciĝante en 1624, kontraŭ la nederlandaj invadantoj de kolonia Brazilo (en la Kapitanlando de Pernambuko) kaj pro sia rolo, komenciĝante en 1641, kiel generalo en Portugalio, batalante por reĝo Johano la 4-a dum la Restaŭra Milito de Portugalio, kie li venkis la batalon de Montijo super la hispanoj en 1644. Pro tiu venko li estis rekompencita per la titolo de Grafo de Alegrete fare de la reĝo.

La plej juna filo de Jorge de Albuquerque Coelho, Matiaso, estis baptita kiel Paulo de Albuquerque, sed li ŝanĝis lian nomon al Matiaso por honori sian parencon kaj baptopatron, Matias de Albuquerque, kiu estis la Vicreĝo de Hindio.

Matias de Albuquerque (1580-1647) estis Guberniestro ĝenerala de Brazilo kaj Guberniestro de la Kapitanlando de Pernambuko. Li ricevis la titolon de Grafo de Alegrete.

Li estis la granda heroo de la unua nederlanda invado de Bahio, tempo kiam Salvador de Bahio estis la sidejo de la Ĝenerala Registaro. Nomumite Ĝenerala Guberniestro en 1624, li komandis la elpelon de la invadantoj kaj komencis la restarigon de la fortikaĵoj.
eta|maldekstre|400px|Matias de Albuquerque (1580-1647) estis Guberniestro ĝenerala de Brazilo kaj Guberniestro de la Kapitanlando de Pernambuko. Li ricevis la titolon de Grafo de Alegrete.
Matias de Albuquerque estis naskita en Portugalio, ĉirkaŭ 1580. Li estis la filo de la dua edziĝo de Jorge de Albuquerque Coelho. Frato de :pt:Duarte Coelho de Albuquerque kaj nepo de Duarte Coelho Perejra - la unua provincestro de la Kapitanlando de Pernambuko.

En 1619, li venis al Pernambuko, kun la celo de administrado de la Kapitanlando de sia frato, :pt:Duarte Coelho de Albuquerque (1537-1579), kiu edziĝis kun la filino de la Grafo de Basto, sed li preferis resti en la metropolo.

### Guberniestro de la Kapitanlando de Pernambuko
Alveninte en la urbon Recife, Matias de Albuquerque alfrontis gravajn problemojn kiel la atakon de la francaj kaj nederlandaj invadantoj, kiuj provis fondi koloniojn en Brazilo, kun aventuristoj, kiuj alvenis serĉante facilan riĉaĵon, kaj kun neregebla vivo inter la nobelaro kaj en la klerikularo.

En tiu tempo, la granda produktado de sukero kaj aliaj tropikaj produktoj, kiuj estis interŝanĝitaj per la haveno de Recife, provizis la kresko kaj riĉaĵo al la Kapitanlando.

### Ĝenerala Guberniestro de Brazilo
En la 9-a de majo 1624-a nederlandaj trupoj invadis Bahion. Salvador estis la sidejo de la Ĝenerala Registaro kaj havis , kun facila aliro. La granda nederlanda eskadro alvenis en la havenon igante la populacion fuĝi enlanden.

### Nederlanda invado de Salvador
Guberniestro :pt:Diogo de Mendonça Furtado estis malliberigita kaj la kargoj de la ankritaj ŝipoj estis prirabitaj kaj senditaj al Nederlando. Ene de la Kapitanlando, rezisto estis organizita sub la komando de la episkopo Dom :pt:Marcos Teixeira de Mendonça.

En tiu tempo, Portugalio estis sub hispana rego kaj estis regita fare de reĝo Filipo la 4-a de Hispanio, la 3-a de Portugalio, kiu decidis nomumi Matias de Albuquerque al la pozicio de "Ĝenerala Guberniestro de Brazilo", por sukcedi al D. Diogo de Mendonça Furtado.

Matias de Albuquerque estis konsilita ne iri al Salvador kaj komisiis soldatojn organizitajn en gerilgrupoj por helpi la urbon. Baldaŭ poste, hispana floto kun pli ol kvindek ŝipoj alvenis al Salvador.

Post 40 tagoj da batalo, la nederlanda komandanto estis devigita kapitulaci. La 30-an de April, 1625, la nederlandanoj estis finfine forpelitaj kaj Matias de Albuquerque iris al Lisbono.

### Nederlanda invado en Pernambuko
En 1629, Matias de Albuquerque daŭre estis en Portugalio, kiam li estis nomumita "inspektoro de milito kaj fortikigisto de la Kapitanlando", ĉar Nederlando preparis gravan invadon de Pernambuko.

La 12-an de aŭgusto 1629, li forlasis Lisbonon, kun malmultaj plifortikigaĵoj, nur ununura karavelo kun 27 soldatoj kaj iom da municio, kaj devis inspekti longan marbordon kaj restarigi la marbordajn fortikaĵojn, krom fortikigado de la urbo Olinda kaj la urbo Recife.

Matias de Albuquerque alvenis en Recife la 18-an de oktobro 1629. Li baldaŭ plifortikigis la fortikaĵon ĉe la Rivero Tapado, en Pau Amarelo, la atendata alteriĝloko por la invadantoj, preparante reziston por la antaŭeniĝo sur Olinda. Li instalis kanonojn laŭ la strando de Olinda kaj ĉirkaŭis Recife-on per duobla vico de palisaĵoj.

La 14-an de februaro 1630, la Kapitanlando de Pernambuko estis invadita fare de la nederlandanoj, kiuj renkontis reziston dum la tuta itinero, sur la deklivoj de Olinda kaj sur la vojo al Recife.

### Kapto kaj brulado de Olinda
La armea supereco de la nederlandanoj estis tia, ke post kelkaj tagoj ili konkeris la urbon kaj la havenon. La portugaldevenaj brazilanoj estis lasitaj organizi reziston en la interno kun la subteno de la populacio.

Matias de Albuquerque, post la perdo de Olinda kaj Recife, ekloĝis en la interno. Li retiriĝis kun siaj trupoj al alta loko, malproksime de Olinda kaj Recife, kiu estis nomita "Arraial do Bom Jesus" (hodiaŭ Sítio da Trindade, sur la nuna Estrada do Arraial), por organizi reziston.

Li serĉis kunigi trupojn konsistigitajn kaj de liniosoldatoj kaj de civiluloj, inkluzive de nigruloj kaj indianoj, inter ili :pt:João Fernandes Vieira, Henrique Dias kaj Filipe Camarão.

La 21-an de septembro 1631, la provincestro :pt:Duarte de Albuquerque Coelho elŝipiĝis en la Kapitanlando de Pernambuko kaj trovis kritikan situacion antaŭ la nederlanda invado, kiu daŭre avancis, prenis la Kapitanlandon de Itamarakao kaj komencis la konstruadon de la Fortikaĵo Orange.

Ne povante konstrui efikan defendsistemon en Olinda, la 24-an de novembro 1631, la nederlandanoj forbruligis la grandurbon, tiam la ĉefurbon de Pernambuko kaj unu el la plej riĉaj grandurboj en Brazilo, kaj koncentriĝis sur Recife.

La situacio plimalboniĝis kiam la nederlandanoj ricevis helpon de la perfidulo Domingos Fernandes Calabar, kiu en aprilo 1632 aliĝis al la malamika armeo.

Matias de Albuquerque konservis havenon sub sia kontrolo, en la sudo de Cabo de Santo Agostinho, kie li ricevis plifortikigojn kaj provizojn, ĝis en 1635 la loko falis en la manojn de la invadantoj. Post kvin jaroj, la nederlandanoj jam regis la marbordon de Rio-Grando ĝis Pernambuko.

Matias de Albuquerque, kun ĉirkaŭ ok mil homoj, entreprenis retiriĝon al Alagoaso. Kelkaj plifortikigoj alvenis el Hispanio kaj ankaŭ lia posteulo, Dom :pt:Luís de Rojas e Borja.

### Malliberejo kaj morto
En 1635, Matias de Albuquerque alvenis en Portugalion kaj trovis klimaton de malkontento, ĉar parto de la portugala nobelaro ne estis kontentigita kun la persona kuniĝo de la portugala krono kun tiu de Hispanio, kiu post la morto de D. Henrique la 1-a, nomumis Filipon la 2-an de Hispanio reĝo de Portugalio kiel D. Filipo la 1-a. La portugaloj ankaŭ estis damaĝitaj pro la milito kun Nederlando, ĉar ili antaŭe konservis intensan komercon kun tiu lando kiuj estis malamikoj de Hispanio.

Matias de Albuquerque estis akuzita je nekompetenteco pro perdo de la kontrolo de la Pernambuko teritorio. Li estis metita sub juran akuzon kaj malliberigita en Kastelo São Jorge.

En 1640, kun la revolucio kiu alportis D. Johano la 4-a al la trono kaj konsekris portugalan sendependecon kaj suverenecon, Matias de Albuquerque estis liberigita, ricevis honorojn kaj ricevis la titolon de "Grafo de Alegrete" kaj kun la posteno de komandanto de la armiloj el la provinco Alentejo.

En la 26-a de majo 1644-a, post partopreno en la Batalo de Montijo, li edziĝis al D. Izabel de Carmem, lasante multajn posteulojn.

Matias de Albuquerque mortis en Lisbono, la 9-an de junio 1647. La nederlanda invado daŭris 24 jarojn (1630-1654) kaj brazilaj teritorioj estis rekonkeritaj nur post la foriro de grafo Maŭrico de Nasaŭ, kiu ekloĝis en Recife kaj fondis la "Urbon Maŭricion".

## Referencoj 
Kategorio:Naskiĝintoj en 1580
Kategorio:Mortintoj en 1647
Kategorio:Naskiĝintoj en la 16-a jarcento
Kategorio:Mortintoj la 9-an de junio
Kategorio:Mortintoj en la 17-a jarcento

Kategorio:Brazilaj guberniestroj
Kategorio:Brazilaj komandantoj
Kategorio:Brazilaj herooj
Kategorio:Brazilaj administrantoj
Kategorio:Historio de Brazilo